На основу члана 7. Правилника о условима, начину и критеријумима за доделу студентских стипендија студентима са територије општине Димитровград за школску 2021/2022 годину, („Сл. лист општине Димитровград“ бр. 54/21)., Председник општине Димитровград, дана 01.11.2021..год. расписује

**КОНКУРС**

**за доделу редовних студентских стипендија за школску 2021/2022 годину**

**I**

**Број корисника и услови конкурса**

За школску 2021/2022 годину у општини Димитровград додељују се максимално 16 (шеснаест) редовних студентских стипендија.

Право на редовну студентску стипендију имају студенти најмање друге године основних, струковних и интегрисаних академских студија, који су уписали студијски програм у трајању од најмање шест, или осам семестара (180-240 ЕСПБ - Европски систем преноса бодова) чија просечна оцена свих положених испита износи преко 9 за студенте који се школују на високошколским установама у Р. Србији и преко 5 за студенте који се школују на високошколским установама у Р. Бугарској и задовољавају критеријуме конкурса.

Високошколска установа коју је уписао студент мора бити акредитована од стране надлежног Министарства, о чему проверу врши надлежна служба општинске управе.

Број редовних стипендија за школску 2021/2022 годину ограничава се на 16 (шеснаест) стипендија за студенте основних академских студија (од друге до завршне године).

**II**

**Потребна документа**

Заинтересовани за учешће на конкурс подносе следећа документа:

* пријаву;
* потврду факултета да је студент први пут уписао одређену годину студија у школској години у којој је објављен конкурс и да је стицао услов давања године за годину;
* уверење о положеним испитима са просечном оценом током целокупног студирања;
* фотокопију личне карте (извод из читача) студента;
* уверење о пребивалишту издато у МУП-у Републике Србије (по службеној дужности прибављају службе Општинске управе) у трајању од најмање 1 године;
* уверење о држављанству Републике Србије;
* фотокопију текућег рачуна студената.

Сви докази који се прилажу морају бити званичне исправе одговарајуће установе (издати у прописаној форми и оверени) у оригиналу или овереним фотокопијама.

Обрасци пријаве заинтересовани могу добити на шалтеру Општинске управе или преузети са званичног сајта општине Димитровград - www.dimitrovgrad.rs.

**III**

**Рок за подношење и достављање докумената**

 Пријава за доделу стипендија за школску 2021/2022 годину са потребном конкурсном документацијом **подноси се електронским путем**, на сајту општине Димитровград. Изузетно, пријаве се могу поднети и непосредно на шалтеру Општинске управе или путем поште на адресу: Општина Димитровград, Балканска 2, 18320 Димитровград (Канцеларија за локални економски развој), са назнаком – За студентску стипендију. Формуларе за пријаву заинтересовани кандидати могу преузети на сајту ОУ, или на шалтеру услужног центра, сваког радног дана од 10 до 12 часова. Информације могу се добити телефоном, на број: 060/386-41-06, контакт особа – Јованка Петров.

Рок за пријављивање на конкурс је до 29.11.2021. године. Неблаговремено поднета и непотпуна документа неће бити разматрана.

Изузетно од предходног става, уз доказе спречености могу се накнадно доставити конкурсна документа, највише 7 дана по истеку рока за пријављивање.

**IV**

**Додела стипендија**

Ранг листа студената за доделу стипендија утврђује се на основу успеха оствареног у претходном школовању.

Право на доделу редовне студентске стипендије нема студент за поновљену годину студија коју уписује по други пут у школској 2021/2022 години, односно студент који је било коју годину студија уписао два пута.

Разматрање поднетих пријава и формирање предлога ранг листу кандидата за стипендије утврђује надлежна служба Општинске управе.

Предлог листе кандидата оглашава се до 06.12.2021. године на огласној табли СО-е и на сајту [www.dimitrovgrad.rs](http://www.dimitrovgrad.rs).

Сваки учесник конкурса има право да поднесе приговор на предлог ранг-листе у року од 7 дана од дана објављивања листе. Образложени приговор се подноси у писаној форми надлежној служби.

Након тог рока, стручне службе Општинске управе утврђују коначну ранг листу, коју усваја Општинско веће и иста се објављује до 30.12. 2021. године.

**V**

Исплата и висина стипендија

Студенту се одобрава исплата стипендије за време трајања редовног школовања.

Одобрена стипендија за текућу школску годину исплаћује се у 10 месечних рата од по 8.000,00 динара.

Корисник стипендије је дужан да, уколико у току школске године промени статус или дође до промена које су од утицаја за даље коришћење стипендије, исте одмах, а најкасније у року од 15 дана, пријави надлежној служби Општинске управе општине Димитровград.

Корисник стипендије губи право на општинску стипендију до краја свог школовања ако се утврди да подаци који су наведени као основ за остваривање права на стипендију не одговарају чињеничном стању.

Студенти којима је одобрена стипендија, закључују уговор о стипендирању са Председником општине.

**VI**

Критеријуми за доделу студентских стипендија су саставни део Конкурса.

Број: 400-1638/2021-16

У Димитровграду, 01.11.2021. године

|  |
| --- |
| ОПШТИНА ДИМИТРОВГРАД |
| ПРЕДСЕДНИК |
| Владица Димитров |
|  |

**КРИТЕРИЈУМИ ЗА ДОДЕЛУ РЕДОВНИХ СТУДЕНТСКИХ СТИПЕНДИЈА ЗА ШКОЛСКУ**

**2021/2022 ГОДИНУ**

1. Максимални број поена износи 72.
2. Број стипендија за студенте основних студија ограничава се на 16 (шеснаест).

Редослед кандидата за доделу студентских стипендија утврђује се на основу успеха оствареног у предходном школовању:

• максималан број поена на основу постигнутог успеха у предходном школовању износи 72 поена и то према следећој табели:

**За студенте који студирају у Србији:**

|  |  |  |  |  |  |
| --- | --- | --- | --- | --- | --- |
| Цео број у просечној оцени | 6 | 7 | 8 | 9 | 10 |
| Број поена | 0 | 18 | 36 | 54 | 72 |

Број поена на основу успеха се одређује на следећи начин: (оцена - 6) х 18 = број поена

**За студенте који студирају у Бугарској:**

|  |  |  |  |  |
| --- | --- | --- | --- | --- |
| Цео број у просечној оцени | 3 | 4 | 5 | 6 |
| Број поена | 0 | 24 | 48 | 72 |

Број поена на основу успеха се одређује на следећи начин: (оцена - 3) х 24 = број поена.